Dipula tse di maatla di bakile merwalela e bile di dirile gore mmu le maje a we go tswa mo dithabeng kwa dikgaolong di le 24 tsa naga ya Peru mme go lebeletswe gore maemo ano a tla tswelela. Pula e ile ya na thata ka paka eno (December go ya go March) mme seo se bakile merwalela e mentsi thata. Basupi ba ga Jehofa ba thusa badumedi ka bone le batho ba bangwe ba ba wetsweng ke masetlapelo ka ntlha ya merwalela eno. 5 Jehofa o ne a latlha kgosi ya ntlha ya Iseraele e bong Saulo, ka gonne a ne a boifa batho mme a sa boife Modimo. (1 Samuele 15:24-26) Kafa letlhakoreng le lengwe, botshelo jwa ga Dafide le kamano ya gagwe ya botsala le Jehofa di mo supa e le motho yo ruri a neng a boifa Modimo. Go tloga Dafide a sa le mmotlana o ne a tlhola a le kwa nageng a fudisa dinku tsa ga rraagwe. (1 Samuele 16:11) Masigo a le mantsi a Dafide a neng a a fetsa a lebile dinaledi fa a ntse a disitse a tshwanetse a bo a ile a mo thusa go tlhaloganya go boifa Jehofa. Le fa gone Dafide a ne a ka kgona go tlhaloganya bontlhanngwe fela jwa lobopo lo logolo, o ne a kgona go dira tshwetso e e siameng—Modimo o tshwanelwa ke gore re mo tlotle le go mo galaletsa. O ne a kwala jaana moragonyana: “Fa ke bona magodimo a gago, ditiro tsa menwana ya gago, ngwedi le dinaledi tse o di baakantseng, motho yo o nang le go swa ke eng go bo o nna o mo gopotse, le morwa motho wa mo lefatsheng ke eng go bo o mo tlhokomela?”—Pesalema 8:3, 4.